S-1026/2023

Mál þetta, sem dómtekið var í dag, er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 7. febrúar 2023, á hendur G-kk-þgf Þ-kk-þgf G-kk-þgf, kt. [...], [...], [...], I.

Fyrir fíkniefnalagabrot með því að hafa, fimmtudaginn 9. september 2021, á lögreglustöðinni við [...] í [...], haft í vörslum sínum 9,38 gaf amfetamíni, sem lögregla fann við öryggisleit á ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðar- og fíkniefnalagabrot með því að hafa, laugardaginn 19. febrúar 2 022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 715 ng/ml og tetrahýdrókannabínól 10 ng/ml) um [...] í [...], þar sem lögregla stöðvaði aksturinn og á sama tíma haft í vörslum sínum 0,28 gaf amfetamíni, sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

III.

Fyrir umferðarlagabrot með því að hafa, laugardaginn 21. maí 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 515 ng/ml og tetrahýdrókannabínól 4,0 ng/ml) um [...]við [...]í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Fyrir umferðarlagabrot með því að hafa, þriðjudaginn 8. nóvember 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 765 ng/ml og tetrahýdrókannabínól 6,0 ng/ml) um [...]í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Seinni ákæran á hendur ákærða er útgefin af lögreglustjóranum áhöfuðborgarsvæðinu 21. febrúar 2023, fyrir umferðarlagabrot með því að hafa, föstudaginn 2. desember 2022, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 865 ng/ml og tetrahýdrókannabínól 5,3 ng/ml) um [...] í [...], þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 2. febrúar 2023, var ákærði dæmdur í 12 mánaða fangelsi með Héraðsdómi Reykjavíkur 31. ágúst 2011 meðal annars fyrir akstur undir áhrifum ávana- og fíkniefna. Þá gekkst ákærði undir viðurlagaákvörðun 10. september 2013 meðal annars fyrir akstur undir áhrifum ávana- og fíkniefna og fíkniefnalagabrot. Ákærði var síðan dæmdur í 30 daga fangelsi með dómi Héraðsdóms Reykjavíkur 20. september 2017 meðal annars fyrir akstur undir áhrifum ávana- og fíkniefna. Þá var ákærði dæmdur í 2 mánaða fangelsi með dómi Héraðsdóms Vesturlands 24. janúar 2020 fyrir akstur undir áhrifum ávana-og fíkniefna og akstur sviptur ökurétti. Loks var ákærði dæmdur í 5 mánaða fangelsi með dómi Héraðsdóms Reykjaness 12. mars 2020 meðala annars, fyrir akstur undir áhrifum ávana- og fíkniefna, akstur sviptur ökurétti og fíkniefnalagabrot en dómurinn var hegningarauki við dóminn frá 24. janúar 2020. Að öðru leyti kemur sakaferill ákærða ekki til skoðunar við ákvörðun refsingar nú.

Við ákvörðun refsingar er við það miðað að ákærði hafi nú í fimmta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í annað sinn gerst sekur um akstur sviptur ökurétti.

Ákærði hefur játað brot sín skýlaust og verður það metið honum til refsimildunar sbr. 8. tl. 1. mgr. 70. gr. almennra hegningarlaga.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 8 mánaða fangelsi.

Með vísan til lagaákvæða í ákæru er á réttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, I-kk-ef F-kk-ef H. Á-kk-ef lögmanns, 180.792 krónur að meðtöldum virðisaukaskatti, og 726.728 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

Dómsorðið er lesið í heyranda hljóði að viðstöddum dómfellda, verjanda hans og sækjanda og er þeim afhent dómsendurrit.

Dómfellda eru kynnt ítrekunaráhrif þessa dóms.

Dómfellda er kynntur réttur til áfrýjunar og frestur til að lýsa henni yfir, sbr. 1. mgr. 199. gr. laga nr. 88/2008.

Dómfelldi kveðst taka sér fjögurra vikna frest til ákvörðunar um áfrýjun.

Dómfelldi lýsir yfir að hann uni dómi.

DÓMSORÐ:

Ákærði, G-kk-nf Þ-kk-nf G-kk-nf, sæti fangelsi í 8 mánuði.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, I-kk-ef F-kk-ef H. Á-kk-ef lögmanns, 180.792 krónur að meðtöldum virðisaukaskatti, og 726.728 krónur í annan sakarkostnað.

H-kvk-nf S-kvk-nf B-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur,22. mars 2023